CELEX: 32005R1655
Language: da
Date: 2005-10-10
Title: Kommissionens forordning (EF) nr. 1655/2005 af 10. oktober 2005 om tarifering af visse varer i den kombinerede nomenklatur

11.10.2005   
            
            
               DA
            
            
               Den Europæiske Unions Tidende
            
            
               L 266/50
            
         
      KOMMISSIONENS FORORDNING (EF) Nr. 1655/2005
   af 10. oktober 2005
   om tarifering af visse varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på grundlag af specifikke fællesskabsregler med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2), i et tidsrum på tre måneder.
            
         
               (5)
            
            
               De i denne forordning fastsatte foranstaltninger er i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 10. oktober 2005.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1. Senest ændret ved forordning (EF) nr. 493/2005 (EUT L 82 af 31.3.2005, s. 1).
   
      (2)  EFT L 302 af 19.10.1992, s. 1. Senest ændret ved Europa-Parlamentets og Rådets forordning (EF) nr. 648/2005 (EUT L 117 af 4.5.2005, p. 13).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              En vare i ikke samlet stand, i form af et drivhus i formindsket størrelse, et såkaldt »minidrivhus«, der ca. måler 50 cm (længde), 24 cm (bredde) og 25 cm (højde).
                              Rammen er fremstillet af træ, bunden består af en metalrist, og vægge og tag er fremstillet af plast.
                              Når »minidrivhuset« er samlet, kan taget åbnes.
                              (Se billede A) (1)
                              
                           
                        
               
                  4421 90 98
               
               
                  Tarifering i henhold til almindelig tariferingsbestemmelse 1, 2 a), 3 b) og 6 vedrørende den kombinerede nomenklatur, samt teksten til KN-kode 4421, 4421 90 og 4421 90 98.
                  Den bærende konstruktion (trærammen) er karaktergivende for varen.
                  Varen kan på grund af størrelsen ikke betragtes som en præfabrikeret bygning henhørende under pos. 9406.
               
            
                  
                              2.
                           
                           
                              Kombineret køle- og fryseskab til husholdningsbrug med rumindhold 579 liter og to separate udvendige døre.
                              Dimensioner: 180,8 cm (højde), 92,5 cm (bredde) og 81,6 cm (dybde). Vægt: 112 kg.
                              Køleskabets rumindhold er 368 liter og fryserens rumindhold er 211 liter.
                              Køleskabet er udstyret med hylder af hærdet glas, to grøntsagsskuffer og en flaskehylde i døren.
                              Fryseren har tre skuffer.
                           
                        
               
                  8418 10 91
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, samt teksten til KN-kode 8418, 8418 10 og 8418 10 91.
                  Pos. 8418 10 omfatter alle kombinerede køle- og fryseskabe med separate udvendige døre, også til husholdningsbrug.
               
            
                  
                              3.
                           
                           
                              Sæt til detailsalg indeholdende:
                              
                                          —
                                       
                                       
                                          et tv-kamera i et hus i form af en plastklods
                                       
                                    
                                          —
                                       
                                       
                                          et byggesæt bestående af klodser og samledele af plast, og
                                       
                                    
                                          —
                                       
                                       
                                          en cd-rom.
                                       
                                    Kameraet kan ikke lagre billeder, men overfører dem til en automatisk databehandlingsmaskine via et USB-kabel.
                              Af byggesættet med klodser og samledelene kan samles et stativ.
                              Cd-rom’en indeholder programmer, data, billed- og lydfiler.
                           
                        
               
                  8525 30 90
               
               
                  Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur, samt teksten til KN-kode 8525, 8525 30 og 8525 30 90.
                  Selv om sættet er beregnet til børn, kan det ikke tariferes som legetøj under pos. 9503, fordi det er kameraet under pos. 8525, der er karaktergivende for sættet.
               
            
                  
                              4.
                           
                           
                              En puslespilsbog i karton på 16 sider til børn.
                              Otte sider (venstre side) indeholder en lille børnehistorie med en illustration, der vedrører den pågældende historie.
                              Syv sider (højre side) indeholder et puslespil med 9 brikker, der hver især gengiver den modsvarende sides illustration i farver.
                              På sidste side er der kun en illustration.
                           
                        
               
                  9503 60 90
               
               
                  Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur, samt teksten til KN-kode 9503, 9503 60 og 9503 60 90.
                  Tarifering som en bog under pos. 4901 eller som en børnebilledbog under pos. 4903 er udelukket, da teksten og billederne har en underordnet betydning i forhold til puslespillet.
                  Puslespillet er karaktergivende og varen tariferes derfor under pos. 9503.
               
            
                  A)
               
               
                  
                     
               
            
         (1)  Billedet er kun til orientering.